CH บวก 6% โบรกชี้กำไร Q4 โต 144% อานิสงส์ยอดขายเพิ่ม เคาะเป้า 4.64 บ.
CH วิ่ง 6% ลุ้นกำไรไตรมาส 4/65 แตะ 20 ลบ. โต 144% รับยอดขายเพิ่มขึ้น โบรกชี้ปี 66 กำไรโต 39.5% แนะนำราคาเป้าหมาย 4.64 บ.
CH วิ่ง 6% ลุ้นกำไรไตรมาส 4/65 แตะ 20 ลบ. โต 144% รับยอดขายเพิ่มขึ้น โบรกชี้ปี 66 กำไรโต 39.5% แนะนำราคาเป้าหมาย 4.64 บ.
26 ธ.ค. 2565

ผู้สื่อข่าวรายงานว่า วันนี้ (26 ธ.ค.65) ราคาหุ้น บริษัท เจริญอุตสาหกรรม จำกัด (มหาชน) หรือ CH ณ เวลา 15:21 น. อยู่ที่ระดับ 4.08 บาท บวก 0.24 บาท หรือ 6.25% สูงสุดที่ระดับ 4.16 บาท ต่ำสุดที่ระดับ 3.84 บาท ด้วยมูลค่าการซื้อขาย 33.21 ล้านบาท

บล.เอเอสแอล ระบุในบทวิเคราะห์ว่า คาดกำไรสุทธิไตรมาส 4/65 อยู่ที่ 20 ล้านบาท ลดลง 54.5% จากไตรมาสก่อน แต่เพิ่มขึ้น 144.3% จากงวดเดียวกันของปีก่อน มาจากปริมาณการขายที่เพิ่มขึ้นจากปีก่อนที่มีผลกระทบจากโควิด ส่วนแนวโน้มปี 66-67 คาดรายได้จะเติบโต 11.7% และ 12% ตามลำดับ ด้านกำไรสุทธิเติบโตที่ -5.3% และ +5.5% ตามลำดับ แต่ถ้าหากไม่นับรวมผลของอัตราแลกเปลี่ยนในปี 65 กำไรสุทธิเติบโต 39.5% และ 5.5% ตามลำดับ ทั้งนี้จึงแนะนำ “ซื้อ” ราคาเป้าหมาย 4.64 บาท